Document ID: 31995R0746

ΚΑΝΟΝΙΣΜΟΣ (ΕΚ) αριθ. 746/95 ΤΟΥ ΣΥΜΒΟΥΛΙΟΥ της 31ης Μαρτίου 1995 για τροποποίηση του κανονισμού (ΕΚ) αριθ. 3362/94 για καθορισμό όσον αφορά ορισμένα αποθέματα ιχθύων ή ομάδες αποθεμάτων ιχθύων, των συνολικών επιτρεπομένων αλιευμάτων για το 1995, καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι η Κοινότητα και η Νορβηγία συμφώνησαν να καθορίσουν τα αμοιβαία αλιευτικά δικαιώματα για την περίοδο έως τις 31 Μαρτίου 1995 και να πραγματοποιήσουν διαβουλεύσεις για τα αμοιβαία αλιευτικά τους δικαιώματα που αφορούν όλο το έτος 1995, το ταχύτερο δυνατόν 7 ότι οι διαβουλεύσεις έληξαν επιτυχώς 7 ότι, ως εκ τούτου, είναι δυνατόν να καθοριστούν τα συνολικά επιτρεπόμενα αλιεύματα (TAC), τα μερίδια και οι ποσοστώσεις της Κοινότητας για τα κοινά αποθέματα και, εάν παραστεί ανάγκη, για άλλα αποθέματα για ολόκληρο το έτος 1995 7 ότι, στο πλαίσιο των αποφάσεων που είχαν ληφθεί στη συνεδρίαση της 22ας Δεκεμβρίου 1994, ορισμένα κράτη μέλη ανέλαβαν την υποχρέωση να ανταλλάξουν ένα μέρος των αλιευτικών τους δυνατοτήτων 7 ότι οι ανταλλαγές θα πρέπει να διευκολύνονται, με στόχο να γίνεται καλύτερη χρήση των αλιευτικών δυνατοτήτων 7 ότι, για να εξασφαλιστεί η καλύτερη χρήση των αλιευτικών δυνατοτήτων για το γαύρο, θα πρέπει να επιτρέπεται η μεταφορά μέρους μιας ποσόστωσης από τη ζώνη κατανομής σε μία γειτονική ζώνη 7 ότι ο κανονισμός (ΕΚ) αριθ. 3362/94 (2), καθορίζει, για ορισμένα ιχθυαποθέματα και ομάδες ιχθυαποθεμάτων, το σύνολο των επιτρεπομένων αλιευμάτων για το 1995 και ορισμένους όρους υπό τους οποίους πρέπει να αλιεύονται 7 ότι το απόθεμα γαρίδων (Penaeus spp) της Γαλλικής Γουϊάνας πρέπει να συμπεριληφθεί στον κανονισμό (ΕΚ) αριθ. 3362/94 7 ότι είναι δυνατόν να υπόκειται σε προστατευτικό TAC, το οποίο, σύμφωνα με την επιστημονική, τεχνική και οικονομική επιτροπή αλιείας μπορεί να είναι το ίδιο, όπως και για το 1994 7 ότι, επομένως, ο κανονισμός (ΕΚ) αριθ. 3362/94 του Συμβουλίου θα πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3362/94 τροποποιείται ως εξής:
1. το παράρτημα Ι του παρόντος κανονισμού, αντικαθιστά τα αντίστοιχα στοιχεία του παραρτήματος 7 2. το παράρτημα ΙΙ του παρόντος κανονισμού παρεμβάλλεται στο παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1995.

Labels: 15
6